CELEX: 32016R1403
Language: sl
Date: 2016-08-22 00:00:00
Title: Izvedbena uredba Komisije (EU) 2016/1403 z dne 22. avgusta 2016 o izključitvi podrazdelkov ICES 27 in 28.2 iz uporabe obdobja zaprtja ribolova v letu 2016

23.8.2016   
            
            
               SL
            
            
               Uradni list Evropske unije
            
            
               L 228/30
            
         IZVEDBENA UREDBA KOMISIJE (EU) 2016/1403
   z dne 22. avgusta 2016
   o izključitvi podrazdelkov ICES 27 in 28.2 iz uporabe obdobja zaprtja ribolova v letu 2016
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1098/2007 z dne 18. septembra 2007 o vzpostavitvi večletnega načrta za staleže trske v Baltskem morju in ribištvo, ki izkorišča te staleže, o spremembi Uredbe (EGS) št. 2847/93 in razveljavitvi Uredbe (ES) št. 779/97 (1) ter zlasti člena 29(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1098/2007 vsebuje določbe o določitvi obdobij zaprtja ribolova za staleže trske v Baltskem morju.
            
         
               (2)
            
            
               V skladu s členom 29(2) Uredbe (ES) št. 1098/2007 lahko Komisija izključi podrazdelka ICES 27 in 28.2 iz uporabe obdobja zaprtja ribolova, če je količina trske, ulovljene v podrazdelkih ICES 27 in 28.2 v zadnjem obdobju poročanja, pod določenim pragom.
            
         
               (3)
            
            
               Ob upoštevanju poročil, ki so jih predložile zadevne države članice, ter mnenja Znanstvenega, tehničnega in gospodarskega odbora za ribištvo bi bilo treba podrazdelka ICES 27 in 28.2 v letu 2016 izključiti iz uporabe navedenega obdobja zaprtja ribolova.
            
         
               (4)
            
            
               Ukrepi iz te uredbe so v skladu z mnenjem Odbora za ribištvo in ribogojstvo –
            
         SPREJELA NASLEDNJO UREDBO:
   Člen 1
   Člen 8(1)(b) Uredbe (ES) št. 1098/2007 se v letu 2016 ne uporablja za podrazdelka ICES 27 in 28.2.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. avgusta 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 248, 22.9.2007, str. 1.